Juan Fernández-øyene

Juan Fernández-øyene (spansk: Archipiélago Juan Fernández) er et lite arkipel i det sørøstlige Stillehavet som tilhører Chile. Juan Fernández-øyene ligger cirka 660 kilometer vest for Chiles kyst og byen Valparaíso. Øyene er bebodd av om lag 600 innbyggere, hvorav de fleste bor i hovedstaden San Juan Bautista ved Cumberland-bukta på hovedøyas nordlige del. Øyene utgjør en egen kommune i provinsen Valparaíso. Påskeøya administreres også herfra. Arkipelet er av vulkansk opphav, har et areal på ca. 181 km² og består av tre større øyer: Isla Robinson Crusoe, ca. 93 km², hovedøya Isla Santa Clara, ca. 5 km², ca. 1,5 km sørvest for hovedøya Isla Alejandro Selkirk, ca. 85 km², ca. 181 km vest for hovedøya I tillegg kommer flere småøyer, blant dem Islote Juananga rett nord for hovedøya. Høyeste punkt er Cerro de los Inocentes som ligger på øya Isla Alejandro Selkirk, 1 329 moh. Arkipelet ble erklært naturreservatet «Parque Nacional Archipiélago de Juan Fernández» i 1935 og fikk i 1977 status som biosfærereservat av UNESCO. Referanser Eksterne lenker Offisielt nettsted (en) Juan Fernández Islands – kategori av bilder, video eller lyd på Commons Om Juan Fernández-øyene Chiles turistbyrå om Juan Fernández-øyene Om naturreservatet